Lete Q

Li lete Q (grande lete “Q”, pitite lete “q”), c' est l' 17inme lete eyet l' 13inme cosoune di l' alfabet latén. C' est ene des cenes ki rprezintèt l' son K dins sacwants lingaedje scrîts avou cist alfabet la. Ele ni sieve nén e rfondou walon. Les ôtes letes ki polnut rpezinter li son K, avou, c' est les lete K et C. Eployaedje del lete Q e-n ortografeye do walon Li lete Q est eployeye coramint e sistinme Feller. Å pus sovint shuvowe del Lete U: qui, quî, quand, quu, quinte, mastoque, toquer. C' est come çoula k' elle aparexheut ddja dins li scrîta mins e lûtance avou li lete K, et pacô li scrijha CK: stoquis­­ Divant li lete W, on l' pout trover tot seule dins sacwants scrijhas do walon do Levant et co pus rålmint ôte pårt. qwè, qwand. Li lete Q n' est pus eployeye e rfondou walon (loukîz a: scrijhaedje do son K).